**VZDELÁVACÍ PROGRAM – SLOVENSKÝ JAZYK A SLOVENSKÁ LITERATÚRA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**ZVÝŠENIE HODINOVEJ DOTÁCIE VYUČOVACIEHO PREDMETU RUP PRE DANÝ PREDMET.**

**Vypracovala: Mgr. Marcela Štarková**

**Pre 6. ročník - schválené MZ, dňa: 27.8.2018**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**

**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**

**VZDELÁVACÍ PROGRAM – SLOVENSKÝ JAZYK A SLOVENSKÁ LITERATÚRA - 6. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Slovenský jazyk zaberá v hierarchii vyučovacích predmetov popredné miesto: slúži na vyjadrenie vlastných myšlienok na veku primeranej úrovni žiakov, má napomáhať celkovému osobnostnému rozvoju žiaka, získavaniu návykov slušného správania špeciálne v rečovej oblasti, kladne pôsobiť na vývin jeho rečovo-analogických schopností, rozvoj jazykového cítenia, tvorivosti a kladných postojov k slovenskému jazyku. Na hodinách slovenského jazyka a literatúry žiaci vnímajú slovenskú reč na základe osvojených poznatkov v materinskom jazyku. Vyučovanie slovenského jazyka preto úzko súvisí aj ostatnými učebnými predmetmi. Žiaci tejto vekovej kategórie sa orientujú hlavne na hrové situácie a formy vyučovania. Cieľom pedagóga je, aby žiaci získali najzákladnejšie jazykové a rečové zručnosti. Konečným cieľom vyučovania slovenského jazyka je dosiahnuť, aby žiaci v závere špeciálnej základnej školy vyjadrovali svoje myšlienky ústne aj písomne po slovensky primerane veku a mentálnym danostiam, t. j. dosiahnuť mierne pokročilú úroveň A1 – A2 ovládania slovenského jazyka podľa vzoru európskeho jazykového portfólia.

**A1** Rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, a tieto výrazy a frázy dokáže používať. Dokáže predstaviť seba aj iných, dokáže klásť a odpovedať na otázky o osobných údajoch, o ľuďoch, ktorých pozná, o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

 **A2** Rozumie vetám a často používaným výrazom vzťahujúcim sa na oblasti, ktoré sa ho bezprostredne týkajú. Dokáže komunikovať v jednoduchých a rutinných úlohách vyžadujúcich si jednoduchú a priamu výmenu informácií o známych a bežných záležitostiach. Dokáže jednoduchými termínmi opísať svoje rodinné zázemie, bezprostredné okolie a záležitosti v oblastiach nevyhnutných potrieb.

Východiskovou stratégiou vyučovania je komunikatívne vyučovanie, komunikatívny prístup k tvorbe koncepcie a stratégie vyučovania. Ťažiskovými princípmi sú: - princíp cieľavedomosti, - princíp podriadenosti jazykových prostriedkov nácviku komunikatívnych zručností s prihliadaním na funkčnosť pri výbere jazykových prostriedkov s osobitným zreteľom na kontextualizáciu, kontrastívnosť a dlhodobosť, - situačný princíp, - princíp autentickosti komunikačných procesov, - princíp hodnotenia komunikačnej činnosti žiakov vo vzťahu k daným cieľom a úlohám. Pre vyučovanie slovenského jazyka platia všeobecne platné psychologické zásady a zásady technológie vyučovania cudzích jazykov. Vzhľadom na ciele komunikatívneho vyučovania treba dbať o to, aby náročnosťou učebného obsahu a nevhodnými edukačnými technikami sa nevytvárala psychická bariéra pri používaní slovenského jazyka. Pre konkrétny výber slov pri obohacovaní slovnej zásoby a v tvorení slovných asociácií je potrebné prihliadať na vývinové špecifiká a na špecifiká postihnutia. Komunikatívny prístup k tvorbe obsahu a procesu vyučovania, učenia sa a osvojovania slovenského jazyka sa riadi princípom tematického modelovania jazyka a princípom prednášania jazyka cez rečový kanál komunikácie. V edukačnom procese sa musí rešpektovať a využívať jazykový kód už osvojený žiakom vo svojej materinskej reči a súčasne rešpektovať aj osvojený jazykový kód v slovenskom jazyku, získaný prirodzeným osvojovaním slovenského jazyka v dvojjazyčnom prostredí. V začiatočnej etape budovania pevných základov jazykových zručností obsah predmetu tvorí počúvanie s porozumením, ústna interakcia a úvod do písania a čítania s umožnením maximálnej diferenciácie s ohľadom na rôzne jazykové kompetencie žiakov. V úvodnom ústnom kurze sa kladie dôraz na počúvanie s porozumením so zabudovaním tzv. tichého obdobia. Postupne sa integruje počúvanie s porozumením a hovorenie do usmerňovaného rozhovoru. Vyššia úroveň osvojenia slovenského jazyka sa dosiahne aj využitím medzipredmetových vzťahov, konkrétnych každodenných situácií, názorným vyučovaním a tvorivou aplikáciou získaných poznatkov. Od začiatku osvojovania rečových zručností prebieha nácvik správnej artikulácie a spisovnej výslovnosti. V ďalšej etape sa počúvanie s porozumením integruje do usmerňovaného rozhovoru v rámci partnerských komunikatívnych činností. Obsah zložky hovorenie tvoria usmerňované rozhovory s dôrazom na dramatizáciu, v ktorom sa žiaci naučia vnímať repliku partnera v rozličných rečových situáciách, a tvorba krátkych jednoduchých súvislých prejavov na základe obrázkov, otázok, vypočutých textov a pod. V procese osvojovania tvorby ústnych prejavov formou praktických cvičení, na úrovni lexikálneho osvojovania sa žiaci oboznamujú aj so základnými gramatickými javmi nevyhnutnými pre správne ústne a písomné vyjadrovanie. Úlohou zložky čítanie je osvojenie techniky čítania a zručnosti čítania s porozumením, úlohou zložky písanie je osvojiť si slovenské písmená a základné pravopisné zručnosti. Treba zdôrazniť potrebu zabezpečenia priechodnosti zavedenia čítania a písania vo 4. ročníku podľa jazykových schopností žiakov a stupňa mentálneho postihnutia.

**CIELE PREDMETU**

* Rozumieť učiteľovým pokynom a krátkemu súvislému prejavu v slovenskom jazyku,
* vedieť čítať a písať písmená slovenskej abecedy vo vetách, krátkych textoch,
* vedieť čítať krátke, jednoduché vety s porozumením,
* vyjadrovať sa v krátkych rečových prejavoch v jednoduchých vetách,
* rozvíjať komunikačnú schopnosť.

**Ročník: šiesty**

**Počet vyučovacích hodín v školskom roku: 4 hodín týždenne - 297 hodín ročne**

|  |
| --- |
|  |
| Počet hodín | Vzdelávacia oblasť | Téma | Proces | Obsah |
|   |  | **Počúvanie s porozumením****Čítanie****Ústný a písomný prejav****Základné gramatické učivo** | Rozvíjať komunikačnú schopnosť žiakov, aby žiaci vedeli samostatne odpovedať na otázky, samostatne tvoriť otázky, aplikovať osvojené rečové zručnosti v štandardných komunikačných situáciách, správne a aktívne využívať osvojenú slovnú zásobu. Rozširuje sa slovná zásoba, žiaci presnejšie rozlišujú význam slov. Učia sa zvoliť správny výraz a správne tvoriť vety. Začínajú sa aktivizovať náročnejšie druhy rečovej činnosti pomocou cvičení, ktoré majú tvorivý charakter a vyžadujú určitú samostatnosť. Žiaci nacvičujú plynulé čítanie. V jazykových častiach sa zoznamujú s osobitosťami podstatných mien, slovies, prídavných mien a zámen (osobných, ukazovacích, privlastňovacích). Napredovanie v poznávaní gramatických javov a závislostí sa podriaďuje rozvoju rečovej činnosti. | Rozumieť učiteľovým pokynom. Rozumieť krátkemu súvislému prejavu a dialógu (6 - 7 viet) predneseného priamo alebo zo zvukovej nahrávky pozostávajúceho zo známych slov, pri súbežnom sledovaní ilustrácie. Nácvik správneho čítania písmen, slabík, ktoré obsahujú písmená odlišné od maďarských písmen. Nácvik správneho čítania slov so spodobovaním. Postupné zdokonaľovanie techniky čítania slov, slovných spojení a vetných štruktúr so správnou intonáciou. Porozumenie obsahu prečítaného textu (s pomocou učiteľa). Nácvik reprodukovania jednoduchých textov. Nácvik čítania krátkych textov s porozumením.Samostatne tvoriť jednoduché vety. Nácvik vyjadrovania sa v krátkych jednoduchých vetách. Tvorenie otázok (s pomocou učiteľa). Tvorenie jednoduchých odpovedí na otázky (s pomocou učiteľa). Rozvíjanie slovnej zásoby. Reprodukovanie jednoduchých, krátkych textov pomocou osvojených slov a slovných spojení. Opis deja a jednoduchých predmetov podľa obrázkov, pomocou otázok. Odpisovanie rôznych primerane náročných textov v slovenskom jazyku.Slovenská abeceda; samohlásky (krátke, dlhé), dvojhlásky, spoluhlásky (tvrdé, mäkké, obojaké), nácvik mäkkých a tvrdých slabík – opakovanie. Rozlišovanie viet (oznamovacia, rozkazovacia, opytovacia) – opakovanieZákladné číslovky – opakovanie. Podstatné mená – vlastné, všeobecné; mužský, ženský a stredný rod. Slovesá – prítomný, minulý, budúci čas. Prídavné mená – mužský, ženský a stredný rod. Zámená – osobné zámená; ukazovacie zámená – ten, tá, to. |
| Prierezová téma naplnená v rámci tematického celkuOsobný a sociálny rozvoj | * porozumieť sebe a iným
* uvedomiť si postavenie členov rodiny v rámci socializácie
 |
| Prierezová téma naplnená v rámci tematického celkuOchrana života a zdravia | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom)
* osvojiť si základné činnosti súvisiace s pohybom a pobytom v prírode
 |
| **Implementácia finančnej gramotnosti do vzdelávania** 1. Finančná zodpovednosť spotrebiteľov | * **Určiť rôzne spôsoby komunikácie o finančných záležitostiach**
* Identifikovať zdroje osobných príjmov
 |

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
|   |  | Tematické zameranie rozvoja komunikačných schopností |  | Rodina a bývanie (byt – izby, kuchyňa, kúpeľňa). Škola (začiatok a koniec školského roka, vysvedčenie, cestujeme na prázdniny, okolie školy, budova školy, trieda, rozvrh hodín). Príroda (jar – jar v prírode, jarné kvety; jeseň – jesenná prechádzka, zber úrody; zima – vianočné blahoželanie, vianočné sviatky, Nový rok, zimné prázdniny). Kalendár (ročné obdobia, mesiace, dni, týždne). Čas (hodiny, minúty, určovanie času). Svetové strany (východ, sever, západ, juh). Cestovanie, doprava (na železničnej stanici, na križovatke). Obchod, nakupovanie (napr. v obchodnom dome, nakupovanie rôznych druhov tovarov). Zdravie a choroba (návšteva u lekára, ľudské telo – časti ľudského tela).Zamestnania (poznávania rôznych zamestnaní). Stravovanie (doma, v školskej jedálni, v reštaurácii – pravidlá stolovania a správania sa). |
| Prierezová téma naplnená v rámci tematického celkuEnvironmentálna výchova | * rozpoznať hlavné charakteristiky rôznych druhov životného prostredia
* poznať a triediť konkrétne možnosti smerujúce k ochrane a zlepšeniu svojho životného prostredia
* rozpoznať hlavné zmeny vo svojom okolí na základe pozorovania prírody
 |
| Prierezová téma naplnená v rámci tematického celkuOchrana života a zdravia | * osvojiť si základné činnosti súvisiace s pohybom a pobytom v prírode
* osvojiť si praktické zručnosti v sebaochrane
 |